62019TO0562_INF
A Törvényszék (kilencedik tanács) 2020. július 2‑i végzése – Klein kontra Bizottság
(T‑562/19. sz. ügy)
„Intézményi mulasztás megállapítása iránti kereset – Orvostechnikai eszközök – A 93/42/EGK irányelv 8. cikkének (1) és (2) bekezdése – Védzáradék‑eljárás – Valamely tagállam által küldött, orvostechnikai eszköz forgalomba hozatalának betiltásáról szóló határozatra vonatkozó értesítés – A Bizottság határozatának hiánya – Keresetindítási határidő – Elfogadhatatlanság”
1.
Intézményi mulasztás megállapítása iránti kereset – Természetes vagy jogi személyek – Őket közvetlenül és személyükben érintő jogi aktusok – Valamely tagállam által küldött, orvostechnikai eszköz forgalomba hozatalának betiltásáról szóló határozatra vonatkozó értesítés – A 93/42 irányelv alapján a jogi aktus meghozatalának a Bizottság általi elmulasztása – Az ilyen jogi aktussal közvetlenül nem érintett felperes – Elfogadhatatlanság
(EUMSZ 265. és EUMSZ 265. cikk; 93/42 tanácsi rendelet, 8. cikk, (1) és (2) bekezdés)
(lásd: 42–47. pont)
2.
Intézményi mulasztás megállapítása iránti kereset – Az intézmény felszólítása – Feltételek – Kifejezett és pontos kérelem – A sajátos formára vonatkozó szabályok hiánya – Az érintett intézmény számára a kért határozat tartalmának konkrét megismerését lehetővé tévő levél
(EUMSZ 265. cikk, második bekezdés)
(lásd: 61., 62. pont)
3.
Intézményi mulasztás megállapítása iránti kereset – Határidők – Jogvesztés – A bizalomvédelem elvére való hivatkozás lehetősége – Feltétel
(EUMSZ 265. cikk, második bekezdés)
(lásd: 71. pont)
Tárgy
Az EUMSZ 265. cikk alapján annak megállapítása iránt benyújtott kérelem, hogy a Bizottság jogellenesen maradt tétlen a Németországi Szövetségi Köztársaság által 1998. január 7‑én indított védzáradék‑eljárásban, és jogellenesen mulasztotta el az orvostechnikai eszközökről szóló, 1993. június 14‑i 93/42/EGK tanácsi irányelv (HL 1993. L 169., 1. o.; magyar különkiadás 13. fejezet, 12. kötet, 82. o.) alapján a Inhaler Broncho Air® eszközről való határozathozatalt.
Rendelkező rész
1)
A Törvényszék a keresetet mint elfogadhatatlant elutasítja.
2)
A Törvényszék Christoph Kleint kötelezi a költségek viselésére.